CELEX: C2004/094/03
Language: da
Date: 2004-04-17 00:00:00
Title: Domstolens Dom af 16. marts 2004 i de forenede sager C-264/01, C-306/01, C-345/01 og C-355/01, AOK Bundesverband m.fl. mod Ichthyol-Gesellschaft Cordes, Hermani & Co., Mundipharma GmbH, Gödecke GmbH, Intersan, og Institut für pharmazeutische und klinische Forschung GmbH (anmodning om præjudiciel afgørelse fra Oberlandesgericht Düsseldorf og fra Bundesgerichtshof)

17.4.2004   
            
            
               DA
            
            
               Den Europæiske Unions Tidende
            
            
               C 94/2
            
         
      DOMSTOLENS DOM
   
   af 16. marts 2004
   i de forenede sager C-264/01, C-306/01, C-345/01 og C-355/01, AOK Bundesverband m.fl. mod Ichthyol-Gesellschaft Cordes, Hermani & Co., Mundipharma GmbH, Gödecke GmbH, Intersan, og Institut für pharmazeutische und klinische Forschung GmbH (anmodning om præjudiciel afgørelse fra Oberlandesgericht Düsseldorf og fra Bundesgerichtshof) (1)
   
   (Konkurrence - virksomheder - sygekasser - aftaler - fortolkning af artikel 81 EF, 82 EF og 86 EF - beslutninger truffet af sammenslutninger af sygekasser om maksimumsbeløb for lægemidler, som sygekasserne afholder udgifterne til)
   (2004/C 94/03)
   Processprog: tysk
   I de forenede sager C-264/01, C-306/01, C-345/01 og C-355/01, angående en anmodning, som Oberlandesgericht Düsseldorf (Tyskland) samt Bundesgerichtshof (Tyskland) i medfør af artikel 234 EF har indgivet til Domstolen for i de for nævnte ret verserende sager, AOK Bundesverband, Bundesverband der Betriebskrankenkassen (BKK), Bundesverband der Innungskrankenkassen, Bundesverband der landwirtschaftlichen Krankenkassen, Verband der Angestelltenkrankenkassen eV, Verband der Arbeiter-Ersatzkassen, Bundesknappschaft, See-Krankenkasse mod Ichthyol-Gesellschaft Cordes, Hermani & Co. (sag C-264/01), Mundipharma GmbH (sag C-306/01), Gödecke GmbH (sag C-354/01), og Intersan, Institut für pharmazeutische und klinische Forschung GmbH (sag C-355/01), at opnå en præjudiciel afgørelse vedrørende fortolkningen af artikel 81 EF, 82 EF og 86 EF, har Domstolen, sammensat af præsidenten, V. Skouris, afdelingsformændene P. Jann, C.W.A. Timmermans, C. Gulmann, J.N. Cunha Rodrigues og A. Rosas samt dommerne J.-P. Puissochet, R. Schintgen, F. Macken, N. Colneric og S. von Bahr (refererende dommer); generaladvokat: F.G. Jacobs; justitssekretær: ekspeditionssekretær H.A. Rühl, den 16. marts 2004 afsagt dom, hvis konklusion lyder således:
   Sammenslutninger af sygekasser såsom AOK Bundesverband, Bundesverband der Betriebskrankenkassen (BKK), Bundesverband der Innungskrankenkassen, Bundesverband der landwirtschaftlichen Krankenkasse, Verband der Angestelltenkrankenkassen eV, Verband der Arbeiter-Ersatzkassen, Bundesknappschaft samt See-Krankenkasse er ikke virksomheder eller sammenslutninger af virksomheder i artikel 81 EF's forstand, når de fastsætter faste maksimumsbeløb svarende til den maksimumspris for lægemidler, som sygekasserne afholder udgifterne til.
   
      (1)  EFT C 303 af 27.10.2001.
   
      EFT C 348 af 8.12.2001.